CELEX: 32005D0375
Language: mt
Date: 2005-05-11 00:00:00
Title: 2005/375/KE: Deċiżjoni tal-Kummissjoni tal- 11 ta’ Mejju 2005 li temenda d-Deċiżjoni 90/255/KEE fir-rigward ta' l-inseriment ta’ muntuni u bdabad fl-Anness ta’ ktieb ir-razza (innotifikata taħt id-dokument numru C(2005) 1409) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               4
            
         DEĊIŻJONI TAL-KUMMISSJONI
   tal-11 ta’ Mejju 2005
   li temenda d-Deċiżjoni 90/255/KEE fir-rigward ta' l-inseriment ta’ muntuni u bdabad fl-Anness ta’ ktieb ir-razza
   (innotifikata taħt id-dokument numru C(2005) 1409)
   (Test b’relevanza għaż-ŻEE)
   (2005/375/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 89/361/KEE tat-30 ta’ Mejju 1989 dwar in-nagħaġ u l-mogħoż ta’ razza pura għat-tgħammir (1), u b'mod partikolari t-tieni inċiż ta' l-Artikolu 4 tagħha,
   Billi:
   
               (1)
            
            
               Id-Deċiżjoni tal-Kummissjoni 90/255/KEE ta’ l-10 ta’ Mejju 1990 li tistabbilixxi l-kriterji li jirregolaw l-inseriment fil-kotba tar-razza ta’ nagħaġ u mogħoż ta’ razza pura (2) għat-tgħammir tipprevedi li l-assoċjazzjonijiet u l-organizzazzjonijiet ta' dawk li jrabbu l-bhejjem jistgħu jiddeċiedu li jdaħħlu l-irġiel ta' ċerti razez, li huma speċifikati f'lista magħluqa, f’anness għal ktieb ir-razza.
            
         
               (2)
            
            
               Dik il-lista nstabet li mhix prattika u flessibbli u għandha tinbidel bi proċedura flessibbli li taħtha l-organizzazzjonijiet ta' dawk li jrabbu l-bhejjem ikunu jistgħu jagħżlu li jutilizzaw ir-riżorsi ġenetiċi neċessarji fi ħdan il-qafas ta' programm ta’ tgħammir ċar, definit u superviżjonat.
            
         
               (3)
            
            
               Huwa fl-interess tal-protezzjoni tar-riżorsi tal-ġenetika ta’ l-annimali li l-organizzazzjonijiet jew l-assoċjazzjonijiet approvati ta' dawk li jrabbu l-bhejjem jitħallew jistabbilixxu f'każi xierqa annessi għall-kotba tar-razza tagħhom rigward annimali rġiel li ma jissodisfawx il-kriterji għall-inseriment fit-taqsima ewlenija iżda huma importanti għall-preservazzjoni tar-razza.
            
         
               (4)
            
            
               Ir-regoli dwar l-inseriment ta' ċerti annimali rġiel f'anness għal ktieb ir-razza u li jippermettu li wlied it-tali rġiel jiddaħħlu fit-taqsima ewlenija ta' ktieb ir-razza għandhom ikunu stretti biżżejjed u non-diskriminatorji; għal dan il-għan, huma għandhom jitressqu għal approvazzjoni minn qabel quddiem l-awtorità kompetenti msemmija fid-Deċiżjoni tal-Kummissjoni 90/254/KEE ta’ l-10 ta’ Mejju 1990 li tistabbilixxi l-kriterji għall-approvazzjoni ta’ organizzazzjonijiet u assoċjazzjonijiet ta’ dawk li jrabbu l-bhejjem li jistabbilixxu jew iżommu kotba tar-razza għal nagħaġ u mogħoż ta’ razza pura għat-tgħammir (3).
            
         
               (5)
            
            
               Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar iz-Zutekniki,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 90/255/KEE jinbidel bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-11 ta’ Mejju 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 153, 6.6.1989, p. 30.
   
      (2)  ĠU L 145, 8.6.1990, p. 32.
   
      (3)  ĠU L 145, 8.6.1990, p. 30.
   
      ANNESS
      
         
            “ANNESS
            Kundizzjonijiet previsti fir-raba’ inċiż ta’ l-Artikolu 4
            
                     
                        1.
                     
                     
                        Ktieb ir-razza għandu jirreferi għal razza ‘b’ saħħitha’ li normalment mhix intiża għall-produzzjoni intensiva. L-assoċjazzjoni jew l-organizzazzjoni ta’ dawk li jrabbu l-bhejjem għandha tkun uriet in-nuqqas ta’ annimali rġiel irreġistrati fit-taqsima ewlenija ta’ ktieb ir-razza u li huma disponibbli għat-tgħammir skond il-programm tat-tgħammir.
                     
                  
                     
                        2.
                     
                     
                        L-assoċjazzjoni jew l-organizzazzjoni ta’ dawk li jrabbu l-bhejjem għandha tkun ġġustifikat il-ħtieġa ta’ anness għal ktieb ir-razza għall-annimali rġiel fil-kuntest tal-programm tat-tgħammir.
                     
                  
                     
                        3.
                     
                     
                        Il-kundizzjonijiet li taħthom ulied l-annimali rġiel inseriti f’anness ta’ ktieb ir-razza jkunu jistgħu jiġu inseriti fit-taqsima ewlenija ta’ ktieb ir-razza għandhom jiġu stabbiliti u ma jkunux anqas stretti minn dawk applikabbli għall-annimali nisa rispettivi. Għal dan il-għan, l-assoċjazzjonijiet jew l-organizzazzjonijiet ta’ dawk li jrabbu l-bhejjem għandhom jiksbu l-approvazzjoni minn qabel ta’ dawk il-kundizzjonijiet mill-awtorità kompetenti li tkun tapprova lil dik l-organizzazzjoni skond id-Deċiżjoni tal-Kummissjoni 90/254/KEE.”